Annelise og Pieters hus er meget smukt og velholdt beliggende i et roligt område. Værelset og badeværelset er nyt og meget flot. Man har egen adgang til værelset og kan sidde ved et lille bord lige udenfor. Det er imidlertid ikke velegnet, hvis man er på egen kost, selv om der er et lille køleskab, elkedel, kaffebrygger og tallerkener, kopper og bestik, idet der ikke er mulighed for at sidde ved et bord indenfor.
Annelise og Pieter er meget professionelle og hjælpsomme værter, og de inviterede os ind på pandekager og kaffe, da det regnede, og vi ikke rigtig kunne foretage os noget. De var meget interessante at tale med.